MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                                                                     
       HOTĂRÂREA NR.479
privind modificarea anexei nr.1 a Hotărârii Consiliului Local al Municipiului Craiova nt.16/2025 referitoare la punerea la dispoziție, către Asociaţia de Dezvoltare Intercomunitară  Oltenia, a bunurilor care aparțin domeniului public și privat al municipiului Craiova, aferente Contractului de delegare a gestiunii serviciilor publice de alimentare cu apă și de canalizare
          Consiliul Local al Municipiului Craiova, întrunit în sedinţa ordinară din data de 27.11.2025;
           Având în vedere referatul de aprobare nr.387333/2025, raportul nr.388967/2025 întocmit de Direcţia Servicii Publice şi raportul de avizare nr.389592/2025 întocmit de Direcția Juridică, Asistență de Specialitate și Contencios Administrativ, prin care se propune modificarea anexei nr.1 a Hotărârii Consiliului Local al Municipiului Craiova nt.16/2025 referitoare la punerea la dispoziție, către Asociaţia de Dezvoltare Intercomunitară Oltenia, a bunurilor care aparțin domeniului public și privat al municipiului Craiova, aferente Contractului de delegare a gestiunii serviciilor publice de alimentare cu apă și de canalizare și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;
 În conformitate cu prevederile Legii nr.241/2006, Legea serviciului de alimentare cu apă si de canalizare republicată, cu modificările și completările ulterioare;
 În temeiul art.129 alin.2 lit.d coroborat cu alin.6 lit.a, coroborat cu art.139 alin.3 lit.g art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificarile și completările ulterioare;
                                                         HOTĂRĂŞTE:
       Art.1. Se aprobă modificarea anexei nr.1 la Hotărârea Consiliului Local al Municipiului Craiova nr.16/2025, prin completare cu bunurile prevăzute în anexa care face parte integrantă din prezenta hotărâre.

       Art.2. Predarea-primirea bunurilor prevăzute la art.1 se face pe bază de proces verbal, încheiat între părți, de către Comisia stabilită prin Dispoziția Primarului Municipiului Craiova nr. 4484/2023.
           Art.3. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Patrimoniu, Direcția Servicii Publice, Direcţia Economico-Financiară, S.C. Compania de Apă „Oltenia” S.A. și Asociaţia de Dezvoltare Intercomunitară  Oltenia vor aduce la îndeplinire prevederile prezentei hotărâri.

